VLÁDA SLOVENSKEJ REPUBLIKY

Návrh

U z n e s e n i e

V l á d y   S l o v e n s k e j   r e p u b l i k y

na vydanie rozhodnutia, ktorým sa zrušuje uznesenie Prezídia FNM SR o spôsobe naloženia s majetkovou účasťou FNM SR v spoločnosti GEOS a.s. Bratislava a zmenu rozhodnutia MSPNM SR o schválení privatizačného projektu podniku IGHP, štátny podnik, Žilina

Číslo uznesenia:

Zo dňa:

Číslo materiálu:

Predkladateľ:          ministerka pre správu a privatizáciu národného majetku     
                                Slovenskej republiky

Podnet:                    na základe žiadosti Fondu národného majetku
                            Slovenskej republiky  

Stupeň utajenia:

VLÁDA SLOVENSKEJ REPUBLIKY

V l á d a

A.	schvaľuje

návrh na vydanie rozhodnutia, ktorým sa zrušuje uznesenie Prezídia FNM SR o spôsobe naloženia s majetkovou účasťou FNM SR v spoločnosti GEOS a.s. Bratislava a zmenu rozhodnutia MSPNM SR o schválení privatizačného projektu podniku IGHP, štátny podnik, Žilina

B.	vydáva
.
 B.1   podľa 28 ods. 5 písm. b) a ods. 6 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov rozhodnutie,  ktorým  zrušuje uznesenie Prezídia Fondu národného majetku SR zo dňa 27.6.1994 o spôsobe naloženia s majetkovou účasťou FNM SR v spoločnosti GEOS a.s. Bratislava, podľa schváleného zoznamu akciových  spoločností navrhovaných na privatizáciu skrátenou verejnou súťažou a mení  rozhodnutie  Ministerstva pre správu a privatizáciu národného majetku Slovenskej  republiky vydané pod č.j. 235/92 zo 6.4.1992 o schválení privatizačného projektu podniku IGHP, štátny podnik Žilina v časti D.2.2. bod 2. písm. c) – rozdelenie akcií v privatizačnom projekte reg.  č. 236. 

Vykonajú:
           predseda vlády
           ministerka pre správu a privatizáciu národného majetku

Dostanú:
           Fond národného majetku Slovenskej republiky

                                                                                              V Bratislave dňa              2001

VLÁDA SLOVENSKEJ REPUBLIKY

podľa § 28 ods. 5 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len „zákon“)

zrušuje

uznesenie Prezídia Fondu národného majetku Slovenskej republiky (ďalej len „fond“)               z 27.6.1994 o spôsobe naloženia s majetkovou účasťou fondu v spoločnosti GEOS a.s. so sídlom Podunajská 25, 821 06 Bratislava 214, IČO: 31 322 085 podľa schváleného zoznamu 57 akciových spoločnosti navrhovaných na privatizáciu skrátenou verejnou súťažou

a

podľa § 28 ods. 6 písm. b) zákona

mení

rozhodnutie Ministerstva pre správu a privatizáciu národného majetku Slovenskej republiky (ďalej len „ministerstvo“) vydané pod č.j. 235/1992 zo 6.4.1992 o schválení privatizačného projektu podniku IGHP, štátny podnik Žilina, Rajecká cesta, IČO: 00 152 919, na základe ktorého bola založená spoločnosť GEOS a.s. so sídlom Podunajská 25, 821 06 Bratislava 214, IČO: 31 322 085, v časti D.2.2. bod 2. písm. c) privatizačného projektu registrovanom na ministerstve pod registračným číslom 236 takto.

•	45,65 % podiel akcií pre kupónovú privatizáciu
•	21,35 podiel akcií (14 286 ks akcií) naloženie spôsobom podľa § 28 ods. 8 zákona

Ostatné ustanovenia rozhodnutia ministerstva vydané pod č.j. 235/1992 zo 6.4.1992 a rozhodnutia podľa uznesenia č. 1 mimoriadneho zasadnutia Prezídia FNM SR  zo dňa 27.6.1994 zostávajú nezmenené.

Odôvodnenie:

Fond národného majetku Slovenskej republiky nadobudol 21,35 % (14 286 ks akcií) majetkovú účasť na podnikaní spoločnosti GEOS a.s. Bratislava (pôvodne určenú na kupónovú privatizáciu) z dôvodu odstúpenia od Kúpnej zmluvy na akcie č. 791/1995 uzavretej s víťazom obchodnej verejnej súťaže – kupujúcim SEPEK spol. s r.o. so sídlom v Bratislave v dôsledku neplnenia zmluvných podmienok. 

Fond národného majetku Slovenskej republiky má zámer svoju 21,35 % majetkovú účasť na podnikaní v spoločnosti GEOS a.s. Bratislava predať   p r i  a m y m   p r e d a j o m  záujemcovi, ktorého vyberie na základe výberového konania. 

Poučenie:

Toto zrušenie a zmena rozhodnutia nie je rozhodovaním v správnom konaní. Nepodlieha preskúmaniu súdom a nie je možné podať voči nemu opravný prostriedok.

                                                                                       Mikuláš   D z u r i n d a
                                                                                              predseda vlády

Dostanú:
              Ministerstvo hospodárstva Slovenskej republiky
              Ministerstvo pre správu a privatizáciu národného majetku Slovenskej republiky
              Fond národného majetku Slovenskej republiky